लेकिन वर्तमान समय में, अतीत की तरह, किसी भी तरह की गुलामी के पक्ष में कोई तर्क नहीं है। अधिकांश देशों में गुलामी प्रतिबंधित है। गुलाम श्रम से फायदा उठने वाले लोग भी चोरी से ही ऐसा करते हैं। यदि गुलामी चल रही है तो इसलिए कि लोगों में चेतना कम है और संगठित आंदोलन/आवाज के आभाव में सरकारों को अपने ही कानूनों को लागू करने के लिए बाध्य करना कठिन है। और न ही इसके लिए अंतरराष्ट्रीय स्तर पर ही कोई दबाव बनाया जा सकता है। वरना आज सार्वभौमिक सहमति है कि गुलामी को समाप्त होना चाहिए। जाहिर है, गुलामी से फायदा उठने वाली शक्तियाँ घोषित रूप से अपराधी हैं, लेकिन वे इतनी मजबूत हैं कि उन्हें आसानी से पकड़ा नहीं जा सकता।